અમદાવાદ: શહેરના બાપુનગર વિસ્તારમાં આવેલી સર્વોદય સોસાયટીમાં રહેતા વૃદ્ધ દંપતી પર મોડી રાતે સોસાયટીના એક યુવકે પૈસાની લેતીદેતીના મામલે ઘરમાં ઘૂસી તોડફોડ કરી હુમલો કર્યો હતો. વૃદ્ધ દંપતીના પુત્રએ સોસાયટીના યુવક પાસેથી ચારથી પાંચ લાખ રૂપિયા ઉધાર લીધા હતા, જે ન ચૂકવાતાં ગઇ કાલે રાત્રે તેણે વૃદ્ધ દંપતી પર હુમલો કર્યો હતો. આ હુમલામાં ઇજાગ્રસ્ત દંપતીને સારવાર માટે હોસ્પિટલ ખસેડાયાં હતાં. બાપુનગર પોલીસે આ અંગે ગુનો નોંધી તપાસ હાથ ધરી છે.